Qaboos bin Said Al Said

Ke Bawah Duli Yang Maha Mulia Sultan Sayyed Qaboos bin Sa’id Al ‘Bu Sa’id (, , ; 18 November 1940Al Sa'id, Qaboos (1940–) – Personal history, Biographical highlights, Personal chronology, Influences and contributions, The world's perspective, Legacy . Encyclopedia.jrank.org. Dicapai pada 14 Julai 2011. – 10 Januari 2020) merupakan mantan Sultan Oman sejak tahun 1970 sehingga kematian baginda pada tahun 2020. Baginda mendapat kuasa setelah menggulingkan ayahandanya sendiri, Sa’id ibn Taimur, pada tahun 1970.

 Pemerintahan 
Masalah pertama yang langsung dihadapi Sultan Qaboos ialah pemberontakan bersenjata dari kaum Komunis di Yaman Selatan, iaitu Pemberontakan Dhofar. Baginda bagaimanapun berjaya mengalahkan serangan tersebut atas bantuan beberapa negara.

Sultan Qaboos mengamalkan monarki mutlak. Namun dalam beberapa tahun terakhir, Oman telah mengambil kebijakan ke arah demokrasi. Pemilihan parlimen secara bebas dan adil telah menghadirkan calon dan suara perempuan. Atas dukungan tersebut, Sultan kemudian bersumpah untuk turut serta dalam pemerintahan. Banyak keputusan yang diambil di dalam negeri dilaksanakan melalui persetujuan dengan pemerintahan persekutuan, wilayah, tempatan dan wakil-wakil suku. 

Tahun 1992 (1412H), Sultan Qaboos memerintahkan pembangunan masjid di wilayah Bausher di muhafazah Muscat. Ketika Sultan naik tahta pada 1970, baginda telah mendirikan sebuah masjid sederhana di Muscat, namun pada 1992, baginda titah berkenan hendakkan dibuatkan rancangan untuk masjid terbesar di dunia. Masjid tersebut dibuat berdasarkan seni dan seni bina Islam yang terbaik yang bukan hanya dari satu negara atau satu tradisi Islam saja. Ciri khas gaya pemerintahan Sultan Qaboos, Masjid Agung ini mahupun 2000 masjid lainnya dibangun dengan dana peribadi Sultan. Pada 5 Mei 2001, setelah enam tahun dalam pembinaan, Sultan Qaboos akhirnya bersolat di masjid negara Oman ini.

Gering dan Kemangkatan
Sejak tahun 2015, Sultan Qaboos telah mengalami penyakit kanser usus dan masih menerima rawatan sejak itu.  Pada 14 Disember 2019, baginda dilaporkan telah dalam tahap terakhir kanser dengan masa yang singkat untuk menjalani kehidupan selepas menjalani rawatan perubatan di UZ Leuven dan pulang ke tanah air kerana baginda mahu mangkat di negaranya sendiri. Pada 31 Disember 2019, Mahkamah Diraja mengumumkan bahawa Qaboos berada dalam keadaan stabil; walaubagaimanapun, baginda mangkat pada 10 Januari 2020 pada usia 79. Pada hari berikutnya, kerajaan mengisytiharkan tiga hari cuti negara untuk berkabung dan mengibar bendera negara pada setengah ketinggian untuk tempoh 40 hari.

Rujukan

Pautan luar

 Akaun rasmi pemerintahan Sultan
 Oman Net
 Oman-Qaboos

Kategori:Kematian disebabkan oleh kanser usus
Kategori:Sultan Oman
Kategori:Muslim Ibadi Oman